pythainlp/thai-wiki-dataset-v4 huggingface dataset:
พรรคเสรีประชาธิปไตย (สหราชอาณาจักร)

พรรคเสรีประชาธิปไตย  (ชื่อย่อ: Lib Dems) เป็นพรรคการเมืองแนว เสรีนิยม ใน สหราชอาณาจักร โดยมีที่นั่งสมาชิกในสภาสามัญชนอยู่ 11 คน มีสมาชิกในสภาขุนนางอยู่ 94 คน โดยเคยร่วมรัฐบาลผสมร่วมกับ พรรคอนุรักษนิยม ในปี 2553 ถึง 2558
โดยมีที่มาจากการยุบรวมพรรคระหว่าง พรรคเสรีนิยม ซึ่งมีบทบาททางการเมืองในช่วงคริสต์ศตวรรษที่ 18 ในนามพรรควิกส์ กับ พรรคสังคมนิยมประชาธิปไตย (SDP) ที่แยกตัวออกมาจาก พรรคแรงงาน โดยรวมตัวกันในปี 2531 โดยเป็นพรรคขนาดกลางค่อนใหญ่อันดับสามในการเมืองของสหราชอาณาจักร ก่อนที่ในปี 2553 จะมีบทบาทสำคัญในการเข้าร่วมรัฐบาลผสม โดยที่ นิค เคล็ก หัวหน้าพรรคในเวลานั้น ได้เจรจาเข้าร่วมเป็นรัฐบาลร่วมกัน กับ เดวิด แคเมอรอน โดยที่ภายหลัง เคล็ก ได้รับตำแหน่งเป็น รองนายกรัฐมนตรี ก่อนการเลือกตั้งในปี 2558 พรรคจะสูญเสียที่นั่งมากถึง 49 ที่นั่ง จาก 57 ที่นั่งในการเลือกตั้งเมื่อปี 2553
จุดยืนของพรรคนั้น จะค่อนไปทางสายกลาง ในการเมืองสหราชอาณาจักร แต่แนวทางและอุดมการณ์พรรคนั้น จะเน้นไปที่ เสรีนิยม และ ประชาธิปไตยสังคมนิยม
ฐานเสียงหลักของพรรคนั้นส่วนใหญ่จะเป็นชนชั้นกลาง และ มีการศึกษาดี ด้านพื้นที่ฐานเสียงหลัก จะอยู่ทางสกอตแลนด์ตอนเหนือ, ตะวันตกเฉียงใต้ของลอนดอนและอังกฤษ รวมไปถึง ตอนกลางของเวลส์ และมีพันธมิตรร่วมในไอร์แลนด์เหนือ คือ ขณะเดียวกันก็ได้เข้าร่วมในองค์การภาคีการเมืองระหว่างประเทศ อย่าง (ซึ่งมี พรรคประชาธิปัตย์ ของไทย เข้าร่วมเป็นสมาชิก) รวมไปถึง ในรัฐสภายุโรปอีกด้วย
อาเกโบโนะ (รถไฟ)

อาเกโบโนะ  เป็นขบวนรถด่วนพิเศษที่เคยให้บริการในประเทศญี่ปุ่น ปัจจุบันขบวนนี้ถูกยกไปแล้ว แต่ก็ยังอยู่ในความทรงจำของผู้ใช้บริการและแฟนรถไฟญี่ปุ่นเป็นอย่างดี เป็นรถบลูเทรนด่วนพิเศษที่ให้บริการโดย JR ตะวันออก ในปี ค.ศ.1970 ระหว่างโตเกียว และ อาโอะโมริ ในภาคโทโฮกุตอนบน ใช้เวลาประมาณ12ชั่วโมงในการเดินทาง
รถด่วนพิเศษอาเกโบโนะนั้นจะใช้ขบวนรถนอนรุ่น24และ25ศูนย์อาโอะโมริพ่วงทำขบวนราว 8 ตู้และ มีขบวนเสริมในช่วงเทศกาลต่างๆโดยจะพ่วงตู้โซโลตู้เดียวหรือไม่พ่วงเลย จากอูเอโนะไปสถานี นากาโอกะ จะใช้รถจักรรุ่น EF64-1000 ศูนย์นากาโอกะและ จากนากาโอกะ ไปยัง สถานี อาโอะอิโมริ โดยใช้รถจักรรุ่น EF81 ศูนย์อาโอะโมริ
Goron to seat.
ตู้โกรอนโตะซีด นั้นเป็นตู้ที่มีเอกลักษณ์นั้นคือในที่นอนจะไม่ปูเครื่องนอน และมีเฉพาะขบวนอาเกโบโนะ
ขบวนรถในปัจจุบัน.
หลังขบวนรถถูกปลดประจำการไปแล้วส่วนหนึ่งได้ถูกนำไปยังท่าเรืออะคิตะเพื่อส่งมอบให้ต่างประเทศเป็นรถไฟมือสอง และอีกส่วนได้นำไปจัดแสดงที่สวนโคซาก้าเท็ดซูโด้แล้วสามารถนอนพักค้ามคืนได้ในราคา3,000เยน จำนวน4ตู้ได้แก่ Kani24 511,Orone24 551,Ohane24 555และ Ohanefu24 12
ไพลด์คัมรี

ไพลด์คัมรี  มีชื่อทางการว่า ไพลด์คัมรี – พรรคแห่งเวลส์ (Plaid Cymru – The Party of Wales) และมีชื่อลำลองว่า ไพลด์ (Plaid) เป็นพรรคการเมืองแนวประชาธิปไตยสังคมนิยมในเวลส์ ซึ่งสนับสนุนการแยกตัวเป็นเอกราชจากสหราชอาณาจักรโดยที่ยังอยู่ภายในสหภาพยุโรป
ไพลด์คัมรีก่อตั้งขึ้นใน พ.ศ. 2468 และมีที่นั่งในรัฐสภาสหราชอาณาจักรครั้งแรกใน พ.ศ. 2509 โดยใน พ.ศ. 2561 พรรคมีที่นั่งในสภาสามัญชน (ในสัดส่วนที่นั่งของเวลส์) ทั้งหมด 4 จาก 40 ที่นั่ง มีสมาชิกรัฐสภายุโรปของพรรคอยู่ 1 คน และมีที่นั่งในสมัชชาแห่งชาติเวลส์ทั้งหมด 10 จาก 40 ที่นั่ง
สแตนด์บายมี โดราเอมอน เพื่อนกันตลอดไป 2

สแตนด์บายมี โดราเอมอน เพื่อนกันตลอดไป 2 (; โรมาจิ: "STAND BY ME Doraemon 2") เป็นภาพยนตร์การ์ตูนโดราเอมอนเรื่องยาว เป็นภาพยนตร์แอนิเมชันคอมพิวเตอร์ ในรูปแบบสามมิติของโดราเอมอนฉบับภาพยนตร์ โดยได้หยิบยกโดราเอมอนตอนปกติจากหนังสือการ์ตูนนำมาสร้าง เป็นภาคต่อของ สแตนด์บายมี โดราเอมอน เพื่อนกันตลอดไป ที่เคยออกฉายเมื่อปี 2014 เพื่อฉลองในวาระครบรอบวันเกิด 50 ปี ของ โดราเอมอน เช่นเดียวกับ โดราเอมอน ตอน ไดโนเสาร์ตัวใหม่ของโนบิตะ กำกับและประพันธ์บทภาพยนตร์โดย ทะกะชิ ยะมะซะกิ ผู้กำกับภาพยนตร์ซึ่งมีประสบการณ์ทางด้านสเปเชียลเอฟเฟคต์และการสร้างภาพเสมือนจริงที่ประสบความสำเร็จจากภาพยนตร์เรื่อง "ถนนสายนี้ หัวใจไม่เคยลืม" (Always: Sunset on Third Street, พ.ศ. 2548) และกำกับภาพยนตร์ร่วมกับ ริวอิจิ ยางิ
ภาพยนตร์ชุดนี้มีกำหนดออกฉายในวันที่ 7 สิงหาคม ค.ศ. 2020 (พ.ศ. 2563) ฉายปีเดียวกันกับโดราเอมอนฉบับภาพยนตร์ตอน "โดราเอมอน ตอน ไดโนเสาร์ตัวใหม่ของโนบิตะ" โดยถือเป็นภาพยนตร์โดราเอมอนลำดับที่สองที่ออกฉายในยุคเรวะ 
แต่สืบเนื่องจากเหตุการณ์การแพร่ระบาดของ โรคติดเชื้อโคโรนาไวรัส 2019 หรือ COVID-19 อย่างรุนแรงในประเทศญี่ปุ่นและอีกหลาย ๆ ประเทศทั่วโลก ส่งผลทำให้ทาง โตโฮ ตัดสินใจเลื่อนการฉายภาพยนตร์ออกไป และนำโดราเอมอนฉบับภาพยนตร์ตอน "โดราเอมอน ตอน ไดโนเสาร์ตัวใหม่ของโนบิตะ" มาฉายในวันที่ 7 สิงหาคม ค.ศ. 2020 แทน และภาพยนตร์ชุดนี้มีกำหนดออกฉายใหม่ในญี่ปุ่นหลังจากการเลื่อนฉายเป็นวันที่ 20 พฤศจิกายน พ.ศ. 2563 ในรูปแบบโรงภาพยนตร์ทั่วไปและโรงภาพยนตร์ระบบ IMAX
เช่นเดียวกับภาคก่อน เอ็ม พิคเจอร์นำเข้าฉาย โดยภาพยนตร์เรื่องนี้เข้าฉายในประเทศไทยวันที่ 6 เมษายน พ.ศ. 2564
เรื่องย่อ.
เป็นเรื่องราวเกี่ยวกับความสัมพันธ์และความรักของโนบิตะ ต่อคุณย่าที่ล่วงลับไป พร้อมภารกิจพาเจ้าสาวอย่าง ชิซึกะ ให้มาพบกับคุณย่าให้ได้ โดยมีโดราเอมอนคอยช่วยเหลือ แต่ในขณะเดียวกัน อนาคตของเขาก็กำลังสั่นคลอน เมื่อโนบิตะในอนาคตที่กำลังจะแต่งงานกับชิซึกะกลับหนีงานแต่งงานมาที่โลกปัจจุบันด้วยเหตุผลบางอย่าง หรือสุดท้ายแล้วประวัติศาสตร์กำลังจะเปลี่ยนไปตลอดกาล
รัฐซาราเยโว

รัฐซาราเยโว เป็น 1 ใน 10 รัฐองค์ประกอบของ สหพันธรัฐบอสเนียและเฮอร์เซโกวีนา ในประเทศ บอสเนียและเฮอร์เซโกวีนา ก่อตั้งขึ้นในปี 1995 ตามรัฐธรรมนูญ 1995 ที่ประกาศให้มีการจัดการปกครองสหพันธรัฐในส่วนท้องถิ่น 
รัฐซาราเยโว เป็นรัฐที่มีเศรษฐกิจที่ดีที่สุดในบรรดารัฐทั้งหมดของประเทศบอสเนียและเฮอร์เซโกวีนา ปกครองโดยระบบ สาธารณรัฐแบบรัฐสภา มีนายกรัฐมนตรีเป็นผู้นำรัฐบาล
ประชากรศาสตร์.
รัฐซาราเยโวมีประชากรส่วนใหญ่เป็น ชาวบอสนีแอกคิดเป็น 83.8% ของประชากรทั้งหมด
∗ แผนที่ชาติพันธ์ุในซาราเยโวปี 1961–1981
∗ แผนที่ชาติพันธ์ุในซาราเยโวปี 1991
∗ แผนที่ชาติพันธ์ุในซาราเยโวปี 2013
เอดิน ฟอร์โท

เอดิน ฟอร์โท (บอสเนีย:Edin Forto) เป็นนักการเมืองท้องถิ่นชาวบอสเนีย ผู้ซึ่งปัจจุบันเป็นนายกรัฐมนตรีแห่งรัฐซาราเยโวคนที่16 
ฟอร์โท เป็นหัวหน้าพรรคของ พรรคของเรา (บอสเนียและเฮอร์เซโกวีนา)หรือNS พรรคการเมืองฝ่ายซ้าย นอกจากนี้เขายังเป็นสมาชิกของAlliance of Liberals and Democrats for Europe group ในสภา สหภาพยุโรป
ประวัติ.
เอดิน ฟอร์โท เกิด 16 สิงหาคม 1972 ในซาราเยโว, บอสเนียและเฮอร์เซโกวีนา, ยูโกสลาเวีย จบการศึกษาจากโรงเรียนOgnjen Prica ในปี1991 และในช่วงปี1992-1995 ซึ่งเป็นช่วงสงครามบอสเนีย เขาทำงานเป็นนักข่าวให้กับ BH Dani
กันยายน ปี 1995 ฟอร์โทเรียนต่อมหาวิทยาลัยที่มหาวิทยาลัยโคลัมเบีย ในสหรัฐอเมริกา สาขาความสัมพันธ์ระหว่างประเทศ หลังจบออกมาเขาทำงานให้กับ สำนักข่าว Eurasia Group ที่นิวยอร์ก และย้ายกลับซาราเยโวในปี2003 ที่เขาเริ่มอาชีพทางการเมืองในบ้านเกิดของเขา ได้รับเลือกให้เป็นตัวแทนสภาประชาชนแห่งสหพันธรัฐบอสเนียและเฮอร์เซโกวีนา ในปี2014 และ ในการเลือกตั้งปี 2018 พรรคของเรา (บอสเนียและเฮอร์เซโกวีนา)หรือNS ชนะการเลือกตั้งในซาราเยโว ทำให้เขาได้รับการเสนอชื่อ และแต่งตั้งเป็น นายกรัฐมนตรีแห่งรัฐซาราเยโว
ในวันที่ 5 กุมภาพันธ์ 2020 ได้ลาออกจากตำแหน่งนายกรัฐมนตรีของรัฐซาราเยโว แต่เขายังคงรักษาการณ์เป็นนายกรัฐมนตรีต่อไปถึงวันที่ 3 มีนาคม 2020 เมื่อสภาแห่งรัฐซาราเยโวลงคะแนนให้ มารีโย เนเนดิช เป็นนายกรัฐมนตรีคนใหม่แห่งรัฐซาราเยโว
วันที่ 17 ธันวาคม 2020 หลังการเลือกตั้งท้องถิ่นประจำปี 2020 ของรัฐซาราเยโว ,พรรคของเรา (บอสเนียและเฮอร์เซโกวีนา) ได้รับชัยชนะและจัดตั้งรัฐบาลได้สำเร็จ,เอดิน ฟอร์โท จึงได้รับการเสนอชื่อให้กลับมาดำรงตำแหน่งนายกรัฐมนตรีแห่งรัฐซาราเยโว
พรรคของเรา (บอสเนียและเฮอร์เซโกวีนา)

พรรคของเรา(บอสเนีย:Naša stranka / Наша странка) เป็นพรรคการเมืองขนาดกลางในประเทศบอสเนียและเฮอร์เซโกวีนา ก่อตั้ง5 เมษายน 2008 โดย เดนิส ทาโนวิชและดีโน มุสตาฟิช พรรคนี้ตั้งเป้าที่จะทำลายการปกครองของพรรคสายชาตินิยมในการเมืองบอสเนียและเฮอร์เซโกวีนา เช่น พรรคกิจประชาธิปไตย (ประเทศบอสเนียและเฮอร์เซโกวีนา) หรือ SDA ซึ่งเป็นคู่แข่งทางการเมืองสำคัญของพรรคของเรา 
ในวันที่4 มิถุนายน 2016 พรรคได้รับการเป็นสมาชิกของกลุ่มการเมืองยุโรปที่มีชื่อว่า พันธมิตรแห่งเสรีนิยมและประชาธิปไตยเพื่อยุโรป พรรคของเรา เป็นพรรคที่มีคะแนนเสียงฐานนิยมส่วนใหญ่อยู่ใน กรุงซาราเยโว และ เป็นพรรค รัฐบาล ของ รัฐซาราเยโว ในปัจจุบัน
ผลการเลือกตั้ง.
สภาผู้แทนราษฎรแห่งบอสเนียและเฮอร์เซโกวีนา
สภาผู้แทนราษฎรแห่งสหพันธรัฐบอสเนียและเฮอร์เซโกวีนา
โฮกูริกุ (รถไฟ)

โฮกูริกุ  เป็นขบวนรถด่วนพิเศษที่เคยให้บริการในภูมิภาคคันโตและชูบุของประเทศญี่ปุ่น ซึ่งปัจจุบันขบวนนี้ถูกยกไปแล้ว ขบวนนี้มีขบวนรถด่วนที่วิ่งในเส้นทางเดียวกันคือโนโตะซึ่งถูกเลิกพร้อม ๆ กัน เป็นรถบลูเทรนด่วนพิเศษที่ให้บริการโดย JR ตะวันออก ตั้งแต่ปี ค.ศ. 1975 ระหว่างโตเกียว และ คานาซาวะใช้เวลาประมาณ 7 ชั่วโมงในการเดินทางให้บริการทุกวัน รถด่วนพิเศษโฮกูริกุนั้นจะใช้ขบวนรถนอนรุ่น 14 และ 15 ศูนย์โอคุพ่วงทำขบวนราว 8 ตู้ จากอูเอโนะไปสถานีนากาโอกะ จะใช้รถจักรรุ่น EF64-1000 ศูนย์นากาโอกะและนากาโอกะไปยังสถานีคานาซาวะโดยใช้รถจักรรุ่น EF81 ศูนย์นากาโอกะ
ข้อมูลของขบวน.
ความหมาย.
ชื่อขบวนรถ"ฮกกูริกุ"มีชื่อที่หมายความว่า แผ่นดินทางทิศเหนือซึ่งเป็นชื่อเรียกของภูมิภาคนั้นด้วย
ในสมัยสุดท้ายขบวนฮกกูริกุได้ใช้รหัสเดินรถคือ3001ขาไปและ 3002ขากลับ
Headmark.
ขบวนรถฮกกูริกุมีheadmarkซึ่งจะแขวนหน้าหัวรถจักรทุกครั้งที่ทำขบวน โดยขบวนนี้headmarkเป็นรูปหน้าผากับทะเลที่แสดงถึงภูมิภาคของฮกกูริกุและทะเลญี่ปุ่น
การยกเลิก.
ขบวนโฮกูริกุนั้นและโนโตะเป็นขบวนรถที่เชื่อมต่อโตเกียวกับ คานาซาวะเดียวในเวลาก่อนปี2015(โฮกูริกุชิงคันเซ็น เปิดให้บริการ) แต่ในวันที่10 มีนาคม 2010 ทั้งโฮกูริกุ และ โนโตะยกเลิกการให้บริการ เนื่องจากการเปิดส่วนของฮกกูริกุชิงคันเซ็นที่เรียกว่านากาโนะชิงคันเซ็น โดยตู้โฮกูริกุส่วนใหญ่ได้ส่งให้ประเทศฟิลิปปินส์เป็นรถไฟมือสอง และมีตู้บางส่วนได้นำไปเก็บรักษาที่พิพิธภัณฑ์ต่างๆ
วอลเลย์บอลหญิงในโอลิมปิกฤดูร้อน 2020 รอบคัดเลือก โซนอเมริกาใต้

การแข่งขันวอลเลย์บอลหญิงในโอลิมปิกรอบคัดเลือกโซนอเมริกาใต้ 2020 เป็นการแข่งขันวอลเลย์บอลในทวีปอเมริกาใต้เพื่อคัดเลือกทีมวอลเลย์บอลหญิงเข้าแข่งขันโอลิมปิกฤดูร้อน 2020 ซึ่งอยู่ภายใต้การดูแลของสหพันธ์วอลเลย์บอลระหว่างประเทศ และสมาพันธ์วอลเลย์บอลอเมริกาใต้ โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020
ทีมที่เข้าร่วมแข่งขัน.
มีทั้งหมด 4 ทีมที่ได้รับการยืนยันจะเข้าร่วมแข่งขัน 
อันดับการแข่งขัน.
<onlyinclude></onlyinclude>
เจ้านายอ้าย

เจ้าหลวงนายอ้าย หรือ เจ้านายอ้ายทรงเป็นเจ้าผู้ครองนครน่าน องค์ที่ 53 และองค์ที่ 3 แห่งราชวงศ์ติ๋นมหาวงศ์ ทรงครองนครน่าน ในปี พ.ศ. 2311 ครองราชย์สมบัตินครน่านได้ 7 เดือน ก็ถึงแก่พิราลัย
พระประวัติ.
เจ้าหลวงนายอ้าย หรือ เจ้านายอ้าย ประสูติ ณ เมืองเชียงใหม่ ทรงเป็นพระโอรสองค์โตในเจ้าไชยราชากับแม่เจ้านางเทพ (ราชธิดาในพระเจ้าหลวงติ๋นมหาวงศ์ เจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์) และทรงเป็นพระนัดดา (หลานตา) ในพระเจ้าหลวงติ๋นมหาวงษ์ เจ้าผู้ครองนครน่าน องค์ที่ 51 ทรงมีพระอนุชาและพระขนิษฐาร่วมพระมารดา 7 พระองค์ ดังนี้
เจ้านายอ้าย ได้ขึ้นครองนครน่าน เมื่อวันที่ 4 ตุลาคม พ.ศ. 2311 สืบสันตติวงศ์ต่อจาก พระเจ้าอริยวงษ์ เจ้าผู้ครองนครน่าน องค์ที่ 52 ผู้เป็นพระมาตุลา (ลุง) เฉลิมพระนามเป็น "พระเจ้าหลวงนายอ้าย พระเจ้าเมืองน่าน" เจ้าผู้ครองนครน่าน องค์ที่ 3 แห่งราชวงศ์ติ๋นมหาวงศ์
ราชบุตร.
เจ้านายอ้าย ทรงเสกสมรสกับเจ้านางคำขา (ราชธิดา องค์ที่ 4 ในพระเจ้าหลวงติ๋นมหาวงษ์ กับแม่เจ้ายอดราชเทวี (ชายาองค์ที่ 2) ทรงมีพระโอรสเพียงพระองค์เดียว คือ เจ้าน้อยวงษ์
พิราลัย.
เจ้าหลวงนายอ้าย สิ้นพระชนม์เมื่อปี พ.ศ. 2311 ณ บ้านโพธิ์ เมื่อครั้งที่ไปราชการเมืองลาว พระองค์ได้ประชวรเป็นพยาธิโรคปัจจุบัน ทรงครองราชย์สมบัติในนครเมืองน่าน 7 เดือน เจ้ามโน ผู้เป็นพระอนุชาได้ขึ้นเสวยราชย์สมบัตินครเมืองน่าน สืบต่อมา
รายชื่อประเทศที่เข้าร่วมการแข่งขันกีฬาโอลิมปิกฤดูร้อน

รายชื่อประเทศที่เข้าร่วมการแข่งขันกีฬาโอลิมปิกฤดูร้อน เป็นรายชื่อประเทศที่เป็นตัวแทนของคณะกรรมการโอลิมปิกแห่งชาติ (NOCs) ที่เข้าร่วมในการแข่งขันกีฬาโอลิมปิกฤดูร้อนระหว่างปี พ.ศ. 2439 ถึง 2559 โดยในโอลิมปิกฤดูร้อน 2016 มีประเทศเข้าร่วมแข่งขันครบทั้ง 206 ประเทศ ที่มีการรับรองในปัจจุบัน โดยแต่ละประเทศจะมีนักกีฬาอย่างน้อย 1 คน เข้าร่วมแข่งขัน และนักกีฬาจากออสเตรเลีย (รวมถึงการแข่งขันในนามออสตราเลเชียอีก 2 ครั้งด้วย), ฝรั่งเศส, สหราชอาณาจักร, กรีซและสวิตเซอร์แลนด์ ได้เข้าร่วมการแข่งขันกีฬาโอลิมปิกฤดูร้อนครบทั้งหมด 28 ครั้ง
รายชื่อประเทศที่เข้าร่วมการแข่งขันกีฬาโอลิมปิกฤดูหนาว

รายชื่อประเทศที่เข้าร่วมการแข่งขันกีฬาโอลิมปิกฤดูร้อน เป็นรายชื่อประเทศที่เป็นตัวแทนของคณะกรรมการโอลิมปิกแห่งชาติ (NOCs) ที่เข้าร่วมในการแข่งขันกีฬาโอลิมปิกฤดูร้อนระหว่างปี พ.ศ. 2467 และ 2561 การแข่งขันกีฬาโอลิมปิกฤดูหนาวจัดแข่งขันทุก ๆ 4 ปี (โดยจะแข่งขันปีเดียวกันกับโอลิมปิกฤดูร้อน) เริ่มแข่งขันตั้งแต่ พ.ศ.2467 ยกเว้น ครั้งที่ถูกยกเลิกการแข่งขันไปในปี พ.ศ. 2483 และ 2487 และในปี พ.ศ.2537 โอลิมปิกฤดูหนาวถูกเปลี่ยนระยะการแข่งขันให้อยู่ระหว่างการแข่งขันโอลิมปิกฤดูร้อน โดยจัดห่างกัน 2 ปี และการแข่งขันครั้งล่าสุดมีประเทศที่เข้าร่วมแข่งขันทั้งหมด 119 ประเทศ (110 ประเทศ จาก 206 ประเทศ และ 9 ประเทศที่ยกเลิกไป) โดยเข้าร่วมอย่างน้อย 1 ครั้ง และมี 12 ประเทศ ได้แก่ ออสเตรีย แคนาดา ฟินแลนด์ ฝรั่งเศส บริเตนใหญ่ ฮังการี อิตาลี นอร์เวย์ โปแลนด์ สวีเดน สวิตเซอร์แลนด์ และสหรัฐอเมริกา ได้เข้าร่วมในการแข่งขันกีฬาฤดูหนาวครบทุกครั้ง ซึ่งจัดมาแล้วทั้งหมด 23 ครั้งจนถึงปัจจุบัน รวมถึงประเทศที่แยกตัวจากเชโกสโลวาเกีย คือ สาธารณรัฐเช็กและสโลวาเกีย ก็เข้าร่วมแข่งขันครบทุกครั้งเช่นกัน
พลแม่นปืน

พลแม่นปืน  เป็นคนที่มีทักษะในการยิงที่แม่นยำ โดยใช้อาวุธโพรเจกไทล์ (ในสมัยใหม่ ส่วนใหญ่มักเป็นปืนยาวขอบเขตความแม่นยำ เช่น ปืนเล็กยาวออกแบบสำหรับพลแม่นปืน หรือปืนไรเฟิลซุ่มยิง) เพื่อยิงเป้าหมายที่มีค่าสูงในระยะไกลกว่าปกติ
ลักษณะ.
ในการใช้ที่ได้รับความนิยมและในอดีต "นักแม่นปืน" และ "พลแม่นปืน" ถือเป็นคำพ้องความหมาย อย่างไรก็ตาม ภายในกีฬายิงปืนและการใช้ทางทหารในปัจจุบัน นักแม่นปืนและพลแม่นปืนอ้างถึงระดับทักษะที่แตกต่างกันอย่างชัดเจน ซึ่งไม่เคยปนรวมกัน โดยเฉพาะอย่างยิ่งในกองทัพบกสหรัฐ "พลแม่นปืน" นั้นมีระดับต่ำกว่า "นักแม่นปืน" และ "ผู้เชี่ยวชาญ" ทักษะสี่ระดับได้รับการยอมรับกันโดยทั่วไปในวงการทหารอเมริกันและวงการยิงพลเรือนปัจจุบันนี้ ได้แก่ ไม่มีคุณสมบัติเพียงพอ, พลแม่นปืน, นักแม่นปืน และผู้เชี่ยวชาญ ส่วนเครื่องหมายพลแม่นปืนสำหรับทั้งสามระดับที่ผ่านการรับรอง จะได้รับโดยทั่วไปสำหรับทั้งผู้ยิงของฝ่ายพลเรือนและทหารที่มีความสามารถในการยิงสูงกว่าระดับ "ไม่มีคุณสมบัติเพียงพอ"
ความแตกต่างที่สำคัญระหว่างพลแม่นปืนทหารและพลซุ่มยิงก็คือพลแม่นปืนมักจะถือว่าเป็นส่วนหนึ่งของทีมจู่โจมของทหาร และไม่เคยคาดหวังว่าจะปฏิบัติการอย่างเป็นอิสระไปจากกองกำลังหลัก ในขณะที่พลซุ่มยิงเป็นกองทหารการปฏิบัติการพิเศษที่มักจะทำงานตามลำพัง หรือในทีมเล็ก ๆ ที่มีวัตถุประสงค์ทางภารกิจที่ไม่ขึ้นกับใคร พลซุ่มยิงก็มักได้รับมอบหมายหน้าที่ความรับผิดชอบอื่นนอกเหนือจากการยิงระยะไกล — โดยเฉพาะ การปฏิบัติการลาดตระเวน, การประเมินความเสียหายหลังการโจมตี และการหาพิกัด/การตรวจสำหรับการยิงปืนใหญ่กองทหารปืนใหญ่หรือการโจมตีทางอากาศ ภายในกองทัพ พลแม่นปืนบางครั้งก็ติดอยู่กับทีมจู่โจมของทหารราบหรือหมู่ทหาร (พวกเขารู้จักกันในฐานะพลแม่นปืนระยะกลาง) ที่ซึ่งพวกเขาสนับสนุนทีมโดยการยิงระยะไกลที่แม่นยำในเป้าหมายที่มีค่าตามต้องการ ด้วยเหตุนี้จึงเป็นการขยายการเข้าถึงยุทธวิธีที่มีประสิทธิภาพของทีมจู่โจมหรือหมู่
ดูเพิ่ม.
<templatestyles src="Col-begin/styles.css"/>
คิม จี-วูน

คิม จี-วูน (เกิด 6 กรกฎาคม ค.ศ. 1964) เป็นผู้กำกับภาพยนตร์และนักเขียนบทชาวเกาหลีใต้.
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ คิม จี-วูน
สีแดง สีส้ม สีเขียว 
N/A
ยูเรีย

ยูเรีย  หรือ คาร์บาไมด์ (carbamide) เป็นสารประกอบอินทรีย์ที่มีสูตรเคมีคือ CO(NH2)2 ลักษณะเป็นของแข็งไม่มีสีถึงสีขาว ไม่มีกลิ่น ละลายน้ำได้ดี มีความเป็นกลางเมื่อละลายน้ำ ยูเรียเป็นสารที่มีโครงสร้างเป็นอนุมูลอิสระอะมิโน 2 หมู่ ร่วมกับหมู่ฟังก์ชันคาร์บอนิล ชื่อยูเรียมาจากคำภาษาฝรั่งเศส urée ซึ่งมีรากศัพท์มาจากคำภาษากรีกโบราณ οὖρον (oûron) แปลว่า ปัสสาวะ ถูกค้นพบโดยแฮร์มัน เบอร์ฮาฟ นักวิทยาศาสตร์ชาวดัตช์ในปี ค.ศ. 1727 แต่มักถูกระบุว่าอิแลร์ รูแอลล์ นักเคมีชาวฝรั่งเศสเป็นผู้ค้นพบในปี ค.ศ. 1773 ในปี ค.ศ. 1828 ฟรีดริช เวอเลอร์ นักเคมีชาวเยอรมันค้นพบวิธีสังเคราะห์ยูเรียจากปฏิกิริยาระหว่างซิลเวอร์ไซยาเนตกับแอมโมเนียมคลอไรด์ ดังสมการ
 AgNCO + NH4Cl → (NH2)2CO + AgCl
ในสิ่งมีชีวิต ยูเรียเป็นของเสียที่ได้จากการย่อยโปรตีนเป็นกรดอะมิโน จากนั้นกรดอะมิโนจะเสียหมู่เอมีนในโครงสร้างผ่านปฏิกิริยาดีแอมิเนชันกลายเป็นแอมโมเนีย เนื่องจากแอมโมเนียเป็นสารพิษที่หากสะสมไว้ในร่างกายจะเพิ่มระดับ pH ในเซลล์ สิ่งมีชีวิตจึงมีกลไกหลายอย่างในการกำจัดแอมโมเนีย เช่น ปลาขับแอมโมเนียออกทางเหงือก นกและสัตว์เลื้อยคลานขับแอมโมเนียในรูปกรดยูริก ขณะที่มนุษย์เปลี่ยนแอมโมเนียเป็นยูเรียที่ตับด้วยเอนไซม์ที่แตกต่างกัน 5 ชนิดผ่านวัฏจักรยูเรีย ก่อนจะขับออกที่ไตในรูปของปัสสาวะ เนื่องจากยูเรียเป็นของเสียที่ประกอบด้วยไนโตรเจนและขับออกทางไต การตรวจ blood urine nitrogen (BUN) หรือการวัดระดับยูเรียไนโตรเจนในเลือดจึงสามารถบ่งบอกถึงการทำงานของไตได้ โดยค่าปกติของ BUN อยู่ที่ระหว่าง 7–20 mg/dL (2.5–7.1 mmol/L)
การผลิตยูเรียในเชิงอุตสาหกรรมได้จากปฏิกิริยาระหว่างแอมโมเนียกับคาร์บอนไดออกไซด์ โดยเริ่มจากแอมโมเนียถูกสังเคราะห์จากปฏิกิริยาระหว่างไฮโดรเจนกับไนโตรเจน ในขณะที่คาร์บอนไดออกไซด์ได้จากปฏิกิริยา water-gas shift reaction ของคาร์บอนมอนอกไซด์กับไอน้ำ เมื่อแอมโมเนียกับคาร์บอนไดออกไซด์ทำปฏิกิริยากันจะได้แอมโมเนียมคาร์บาเมต ซึ่งต่อมาสลายได้ยูเรียและน้ำ ยูเรียมากกว่า 90% ใช้เป็นปุ๋ยยูเรียเนื่องจากอุดมไปด้วยธาตุไนโตรเจนและมีราคาถูก นอกจากนี้ยังใช้ประโยชน์อื่น ๆ เช่น ใช้ผลิตเทอร์โมเซตติงพอลิเมอร์ยูเรีย-ฟอร์มาลดีไฮด์และยูเรีย-เมลามีน-ฟอร์มาลดีไฮด์ และผสมในครีมเพื่อทำให้ผิวชุ่มชื้นและลดอาการคันจากโรคผิวหนัง
ถึงแม้ว่ายูเรียเป็นสารที่มีความเป็นพิษต่ำ (แอลดี 50 ในหนู (ทางปาก) คือ 8,471 mg/kg) แต่อาจก่อให้เกิดความระคายเคืองต่อดวงตา ผิวหนังและระบบทางเดินหายใจ เมื่อยูเรียทำปฏิกิริยากับกรดไนตริกจะได้วัตถุระเบิดแรงสูงคือยูเรียไนเตรต
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ทไวไลต์เอ็กซ์เพรส

ทไวไลต์เอ็กซ์เพรส  เป็นขบวนรถด่วนพิเศษบลูเทรนที่เคยให้บริการในประเทศญี่ปุ่นที่มีความนิยมมาก ปัจจุบันขบวนนี้ถูกยกไปแล้ว เป็นรถบลูเทรนด่วนพิเศษที่ให้บริการโดย บริษัทรถไฟญี่ปุ่นตะวันตก ในปี ค.ศ. 1989 ระหว่างโอซาก้าและ ซัปโปโร บนเกาะฮอกไกโด ใช้เวลาประมาณ 23 ชั่วโมงในการเดินทาง
รถด่วนพิเศษทไวไลต์เอ็กซ์เพรสนั้นจะใช้ขบวนรถนอนรุ่น 24 และ 25 ศูนย์โอซาก้าพ่วงทำขบวน 9 ตู้ จากโอซาก้าไปย่านรถไฟอาโอโมริ จะใช้รถจักรรุ่น EF81 ศูนย์ซึรึงะ แล้วใช้รถจักรรุ่น ED79 ไปยัง ย่านรถไฟโกริโยกากุ (ย่านของสถานีรถไฟฮาโกะดาเตะ) และรถจักรดีเซล DD51 ศูนย์ฮาโกะดาเตะ ไปสู่สถานี ซัปโปโร
เส้นทางการเดินรถ.
ทำขบวนโดย EF81 ศูนย์ซึกะรุกะ
ทำขบวนโดยรถจักรรุ่นED79
ทำขบวนโดยDD51 พ่วงพหุ
รถรางวลาดีวอสตอค

รถรางวลาดีวอสตอค  เป็นระบบขนส่งมวลชนรูปแบบรถรางในเมืองวลาดีวอสตอค ประเทศรัสเซีย ปัจจุบันมีความยาว 5.5 กิโลเมตร (3.4 ไมล์) ในเส้นทางหมายเลข 6 (ซาฮาลินสกายา–มินนืยโกโรดอค)
ประวัติ.
รถรางวลาดีวอสตอคเปิดเดินรถครั้งแรกเมื่อวันที่ 9 ตุลาคม พ.ศ. 2455 พ.ศ. 2534 เส้นทางมีความยาวทั้งหมด 18.4 กิโลเมตร (11.4 ไมล์) เดิมมีทั้งหมด 10 สาย แต่ปัจจุบันเหลือเพียงสาย 6 (ซาฮาลินสกายา–มินนืยโกโรดอค) ระยะทาง 5.5 กิโลเมตร (3.4 ไมล์) ส่วนเส้นทางสายอื่น ๆ ยุติการเดินรถไปแล้วตั้งแต่ พ.ศ. 2553 เป็นต้นมา เนื่องจากสภาวะเศรษฐกิจถดถอยหลังการล่มสลายของสหภาพโซเวียต
เดียร์มายเดียร์

เดียร์มายเดียร์  เป็นผลงานเอกซ์เทนเดดเพลย์ชุดที่ 2 ของนักร้องสัญชาติเกาหลีใต้ เฉิน มีกำหนดปล่อยบนไซต์เพลงต่าง ๆ รวมถึงทำการวางจำหน่ายในวันที่ 1 ตุลาคม พ.ศ. 2562 ภายใต้สังกัด SM เอนเตอร์เทนเมนต์ และ Dreamus เพลงโปรโมตหลักชื่อ "Shall We?" พร้อมทั้งมิวสิกวิดีโอถูกปล่อยมาคู่กันในวันที่จำหน่ายอัลบั้ม
เอเอฟซีแชมเปียนส์ลีก 2019 นัดชิงชนะเลิศ

การแข่งขัน เอเอฟซีแชมเปียนส์ลีก 2019 นัดชิงชนะเลิศ เป็นการแข่งขันนัดชิงชนะเลิศของ เอเอฟซีแชมเปียนส์ลีก 2019, เป็นครั้งที่ 38 ของทัวร์นาเมนต์ฟุตบอลระดับสูงสุดของสโมสรในทวีปเอเชียจัดตั้งขึ้นโดย สมาพันธ์ฟุตบอลเอเชีย (เอเอฟซี), และเป็นครั้งที่ 17 ภายใต้ชื่อ เอเอฟซีแชมเปียนส์ลีก.
เส้นทางสู่นัดชิงชนะเลิศ.
"หมายเหตุ: (H: เหย้า; A: เยือน)"
แมตช์.
เลกแรก.
รายละเอียด.
<onlyinclude></onlyinclude>
เลกที่สอง.
รายละเอียด.
<onlyinclude></onlyinclude>
เบร์นาโด กูเอสตา

เบร์นาโด นิโกลัส กูเอสตา (เกิดวันที่ 20 ธันวาคม ค.ศ. 1988) เป็นนักฟุตบอลชาวอาร์เจนตินา เคยเล่นให้กับบุรีรัมย์ ยูไนเต็ด ในฤดูกาล 2563–64
กูเอสตาเป็นผู้เล่นชาวอาร์เจนตินาที่ยิงประตูในปี 2019 ได้มากที่สุดเป็นอันดับที่ 4 โดยในปีนั้น เขายิงได้ 29 ประตู เป็นรองเพียงลิโอเนล เมสซิ, เฆร์มัน กาโน, เซร์ฆิโอ อาเกวโร และเทียบเท่ากับบรายัน เฟร์นันเดซ
สโมสรอาชีพ.
บุรีรัมย์ ยูไนเต็ด.
ในเดือนธันวาคม ค.ศ. 2019 สโมสรฟุตบอลบุรีรัมย์ ยูไนเต็ด ในไทยลีก ได้เปิดตัว เบร์นาโด กูเอสตา ในฐานะผู้เล่นใหม่ ที่สนามช้างอารีนา อย่างเป็นทางการ ต่อมาในวันที่ 27 ธันวาคม ค.ศ. 2019 กูเอสตา ลงเล่นนัดแรกให้กับสโมสร และยิงหนึ่งประตูในนัดกระชับมิตร ช่วยให้บุรีรัมย์เปิดบ้านเอาชนะขอนแก่นไปได้ 2–0 ต่อมาในวันที่ 21 มกราคม ค.ศ. 2020 กูเอสตา ทำประตูแรกในนามสโมสรอย่างเป็นทางการ ในเอเอฟซีแชมเปียนส์ลีก 2020 รอบคัดเลือกรอบที่สอง ช่วยให้บุรีรัมย์เปิดบ้านเอาชนะ นครโฮจิมินห์ ไปได้ 2–1 ผ่านเข้าสู่รอบเพลย์ออฟได้สำเร็จ
 "ณ วันที่ 1 มีนาคม 2020"
รถรางฮ่องกง

รถรางฮ่องกง  เป็นระบบขนส่งมวลชนรูปแบบรถรางรางแคบบนเกาะฮ่องกง ดำเนินกิจการโดยอาร์เอทีพี เดฟ ทรานส์เดฟ เอเชีย (RATP Dev Transdev Asia) โดยเชื่อมการเดินทางจากระหว่างย่านเคนเนดีทาวน์ (Kennedy Town) กับย่านซ้าวเก๊ย์ว๊าน (Shau Kei Wan) และมีทางย่อยที่วิ่งผ่านย่านแฮปปีวัลเลย์ (Happy Valley)
รถรางฮ่องกงระบบขนส่งมวลชนแห่งแรก ๆ ให้บริการครั้งแรก ตั้งแต่ ค.ศ. 1904 ช่วงยุคอาณานิคมสหราชอาณาจักร โดยเป็นรถรางไฟฟ้ามาตั้งแต่แรกเริ่ม ไม่เคยใช้รถรางเทียมม้าหรือรถรางไอน้ำมาก่อน มีรางสองชั้นให้บริการรถจำนวนมากที่สุดในโลก และเป็นหนึ่งในไม่กี่แห่งที่ยังใช้รถรางชนิดนี้
ทางหลวงแผ่นดินหมายเลข 3648

ทางหลวงแผ่นดินหมายเลข 3648 หรือ ถนนเลี่ยงเมืองแกลง เป็นทางหลวงแผ่นดินขนาด 2-4 ช่องจราจร ก่อสร้างขึ้นเพื่อแบ่งเบาภาระการจราจรบนถนนสุขุมวิท ช่วงผ่านตัวอำเภอแกลง จังหวัดระยอง. โดยจุดเริ่มต้นของถนนอยู่ที่ถนนสุขุมวิท กิโลเมตรที่ 264+757 ตำบลวังหว้า อำเภอแกลง จังหวัดระยอง ผ่านทางหลวงแผ่นดินหมายเลข 344 ก่อนไปสิ้นสุดที่ถนนสุขุมวิท ประมาณกิโลเมตรที่ 271+900 ที่ตำบลทางเกวียน อำเภอแกลง จังหวัดระยอง เป็นเส้นทางในความรับผิดชอบของแขวงทางหลวงระยอง
ประวัติ.
เมื่อวันที่ 23 ตุลาคม พ.ศ. 2541 มีการออกพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 3 สายกรุงเทพมหานคร - ตราด ตอนทางเลี่ยงเมืองแกลง ในท้องที่อำเภอแกลง จังหวัดระยอง พ.ศ. 2541 โดยจากแผนที่แนบท้ายจะเห็นว่าแนวเส้นทางเริ่มต้นตั้งแต่ ทางหลวงแผ่นดินหมายเลข 3161 (ในขณะนั้น) อำเภอแกลง จนถึงทางหลวงแผ่นดินหมายเลข 3 ที่อำเภอแกลงเช่นกัน แต่แนวเส้นทางจริงนั้น มีจุดเริ่มต้นที่แยกถนนสุขุมวิท ที่ตำบลวังหว้า อำเภอแกลง และไปสิ้นสุดเส้นทางที่แยกถนนสุขุมวิท ที่ตำบลทางเกวียน อำเภอแกลง
ตง ต้า ลี่

ตง ต้า ลี่  เป็นอดีตนักกีฬาฟันดาบชายชาวจีนและปัจจุบันเป็นนักแสดงและพิธีกร ตงลี่เกิดวันที่ 23 สิงหาคม พ.ศ.2536 ที่เซี่ยงไฮ้ สาธารณรัฐประชาชนจีน เขาได้รับการฝึกฝนกีฬาฟันดาบมาตั้งแต่เด็ก จนเข้าเป็นนักฟันดาบทีมชาติจีนมาตั้งแต่ปี 2558 และเขายังมีผลงานในวงการบันเทิงเขาได้เข้าร่วมรายการเรียลลิตี้โชว์ของ Mango TV รายการ "Dad, Where are We Going?" ในปี 2559 ตั้งแต่นั้นมาตงลี่ก็ได้เปิดตัวรายการส่วนตัวของเขาและเข้าร่วมในโครงการการแสดงอย่างอื่นด้วย
ในปี 2561 เขาลาออกจากนักฟันดาบทีมชาติและเข้าสู่วงการบันเทิงอย่างเป็นทางการ เขาเป็นนักกีฬาฟันดาบทีมชาติจีนระหว่างปี 2015-2018
พระแม่วินายกี

วินายกี ทรงเป็นเทวีในศาสนาฮินดูที่มีพระเศียรเป็นช้าง ทั้งตำนานและพระลักษณะของพระองค์ไม่ได้ถูกบันทึกไว้อย่างชัดเจน นักวิชาการสามารถเรียนรู้เรื่องราวของพระองค์ผ่านรูปเคารพและงานเขียนฮินดูเกี่ยวกับพระองค์ซึ่งมีอยู่น้อยมาก
โดยทั่วไปแล้วพระองค์เกี่ยวข้องกับพระคเณศ เทพเจ้าแห่งปัญญาที่ทรงพระเศียรเป็นช้าง พระนามของพระองค์มีหลากหลาย เช่น สตรีคเณศ, วินายกี, คชณณา ("พักตร์รูปช้าง"), วิฆเณศวรี (หรือ พิฆเณศวรี) และ คเณศนี ล้วนเป็นรูปสตรีของพระนามพระคเณศ ทั้ง วินายก, คชณน, วิฆเณศวร (พิฆเณศวร) และ คเณศ จึงเชื่อกว่าพระวินายกีทรงเป็นปางสตรีของพระคเณศ 
พระแม่วินายกีบางครั้งพบเป็นหนึ่งใน 64 โยคินี หรือ พระแม่มาตฤกาเทวี อย่างไรก็ตาม นักวิชาการบางส่วนเชื่อว่าเทวรูปลักษณะสตรีที่มีเศียรเป็นช้างนี้เป็นเทพเจ้าสามองค์ที่ไม่ใช่องค์เดียวกัน คือ ปางศักติของพระคเณศ, องค์หนึ่งในพระมาตฤกา และโยคินีในทางตันตระ
ในความเชื่อของไชนะและพุทธ มีเทวีพระนามว่า “วินายกี” หรือ “คณปติหฤทัย” (ดวงพระหฤทัยของพระคเณศ) เป็นเทวีอีกองค์หนึ่งในความเชื่อของทั้งสองศาสนา
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดชัยนาท พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน 
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 7.
กลุ่มจังหวัดที่ 7 ประกอบไปด้วยจังหวัดกาญจนบุรี จังหวัดสุพรรณบุรี จังหวัดนครปฐม จังหวัดราชบุรี จังหวัดเพชรบุรี จังหวัดประจวบคีรีขันธ์ จังหวัดชุมพร จังหวัดระนอง จังหวัดชัยนาท จังหวัดสิงห์บุรี จังหวัดอ่างทอง จังหวัดพระนครศรีอยุธยา จังหวัดสระบุรี จังหวัดสมุทรสาคร และจังหวัดสมุทรสงคราม ทั้งหมด 15 จังหวัด
ผู้สมัครที่ได้รับการเลือกตั้งในกลุ่มจังหวัดที่ 7.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 7 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชัยนาท ทั้งจังหวัด
การเลือกตั้งใหม่.
เขตเลือกตั้งที่ 1.
ในภายหลังประชุมคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของนางนันทนา สงฆ์ประชา และนายมณเฑียร สงฆ์ประชา ว่าที่ ส.ส.เขต 1 จังหวัดชัยนาท พรรคชาติไทยเป็นเวลา 1 ปี (การแจกใบแดง) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดชัยนาท โดยกำหนดวันเลือกตั้งใหม่คือวันที่ 27 มกราคม 2551
ซึ่งในกรณีที่ถูกใบแดงและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนางนันทนา สงฆ์ประชา และนายมณเฑียร สงฆ์ประชา ทั้งนี้พรรคชาติไทยไม่สามารถส่งผู้สมัครคนใหม่ลงแทนได้
รุ่งรัตน์ เหม็งพานิช

รุ่งรัตน์ เหม็งพานิช เกิด 9 เมษายน พ.ศ. 2539 หรือชื่อเล่นว่า ไข่มุก เป็นนักร้องชาวไทย มีชื่อเสียงมาจากการเข้าร่วมประกวดความสามารถในรายการ เดอะวอยซ์ไทยแลนด์ ซีซั่นที่ 4 เมื่อ พ.ศ. 2558 โดยผ่านเข้ารอบ 16 คนสุดท้าย เป็นตัวแทนทีมโจอี้บอย จบชั้นมัธยมศึกษาจาก โรงเรียนมัธยมวัดสิงห์ สายศิลป์-ภาษาอังกฤษ และได้รับทุนความสามารถพิเศษ ด้านศิลปินจากมหาวิทยาลัยสยามหลักสูตรปริญญาตรีศิลกรรมศาสตรบัณฑิต สาขาดนตรี เอกขับร้อง วิทยาลัยดนตรีและศิลปะการแสดง SCA (Superstar College of Arts)
ปัจจุบัน ไข่มุกรุ่งรัตน์ มีช่องยูทูบแชนแนลของตัวเองว่า Kaimook Snickke สำหรับลงคลิปร้องเพลงคัฟเวอร์
เดอะวอยซ์ไทยแลนด์ ซีซันที่ 4.
ไข่มุก รุ่งรัตน์ ได้เข้ามาประกวดรายการ เดอะวอยซ์ไทยแลนด์ ซีซั่นที่ 4 ทีมโจอี้บอย ในปี 2558
พงศ์กวิน จึงรุ่งเรืองกิจ

พงศ์กวิน จึงรุ่งเรืองกิจ (เกิด 9 กรกฎาคม พ.ศ. 2523) ชื่อเล่น โฟม ปัจจุบันดำรงตำแหน่งรัฐมนตรีว่าการกระทรวงแรงงาน ในรัฐบาลแพทองธาร ชินวัตร และรองหัวหน้าพรรคเพื่อไทย อดีตที่ปรึกษารัฐมนตรีว่าการกระทรวงคมนาคม (สุริยะ จึงรุ่งเรืองกิจ) อดีตสมาชิกสภาผู้แทนราษฎร แบบบัญชีรายชื่อ และอดีตกรรมการบริหารพรรคพลังประชารัฐ
ประวัติ.
พงศ์กวิน (ชื่อเดิม: พีรเจต) เกิดเมื่อวันที่ 9 กรกฎาคม พ.ศ. 2523 ที่กรุงเทพมหานคร เป็นบุตรนายโกมล นางยาใจ จึงรุ่งเรืองกิจ เป็นหลานชายสุริยะ จึงรุ่งเรืองกิจ และเป็นลูกพี่ลูกน้องกับธนาธร จึงรุ่งเรืองกิจ ด้านครอบครัวสมรสกับนางกรณ์ภัสสร จึงรุ่งเรืองกิจ มีบุตร 1 คน
พงศ์กวินสำเร็จการศึกษาระดับปริญญาตรี วิศวกรรมศาสตรบัณฑิต สาขาวิศวกรรมโยธา จากวิทยาลัยวิศวกรรมศาสตร์ มหาวิทยาลัยรังสิต และ ปริญญาโท บริหารธุรกิจมหาบัณฑิต จาก คณะบริหารธุรกิจ มหาวิทยาลัยรังสิต
การทำงาน.
พงศ์กวิน เริ่มต้นทำงานด้านการบริหารธุรกิจ ด้วยตำแหน่งประธานกรรมการและกรรมการบริษัท อาทิ บริษัท จีเดค จำกัด, บริษัท ไออีซี กรีน เอนเนอร์ยี่ จำกัด, บริษัท ไออีซี บิซิเนส พาร์ทเนอร์ส จำกัด และบริษัท ไออีซี สระแก้ว 1 จำกัด
งานการเมือง.
พงศ์กวิน เข้าสู่วงการการเมืองด้วยการเป็นกรรมการบริหารพรรคพลังประชารัฐ เมื่อ พ.ศ. 2561 และในปีถัดมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคพลังประชารัฐ ลำดับที่ 16 และได้รับเลือกตั้ง แต่ต่อมาหลังการยุบสภาผู้แทนราษฎรไทย ชุดที่ 25 พงศ์กวินได้ลาออกจากสมาชิกพรรคพลังประชารัฐ และย้ายไปร่วมงานกับพรรคเพื่อไทยตามสุริยะผู้เป็นลุง
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 93 แต่ไม่ได้รับเลือกตั้ง ต่อมาเขาได้รับแต่งตั้งเป็นที่ปรึกษารัฐมนตรีว่าการกระทรวงคมนาคมให้กับสุริยะผู้เป็นลุง
สมาชิกสภาผู้แทนราษฎร.
พงศ์กวิน จึงรุ่งเรืองกิจ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ธีระยุทธ วานิชชัง

ธีระยุทธ วานิชชัง (เกิด 21 ธันวาคม พ.ศ. 2498) อดีตสมาชิกสภาผู้แทนราษฎรจังหวัดอุดรธานี 2 สมัย และกรรมการผู้ช่วยรัฐมนตรีประจำกระทรวงอุตสาหกรรม
ประวัติ.
ธีระยุทธ เกิดเมื่อวันที่ 21 ธันวาคม พ.ศ. 2498 ด้านครอบครัวสมรสกับนางนำพร วานิชชัง อดีตผู้สมัครสมาชิกสภาผู้แทนราษฎรจังหวัดอุดรธานี
สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง เมื่อ พ.ศ. 2521, หลักสูตรประกาศนียบัตรวิชาชีพกฎหมายชั้นสูง สภาทนายความ ใน พ.ศ. 2542 และผ่านการอบรมหลักสูตรประกาศนียบัตรชั้นสูงการบริหารงานภาครัฐและกฎหมายมหาชน (ปรม.) รุ่นที่ 1 สถาบันพระปกเกล้า
การทำงาน.
ธีระยุทธ เริ่มต้นทำงานเป็นนักกฎหมายและเจ้าของสำนักงานทนายความ Inter Asia Law Office อีกทั้งยังเคยได้รับตำแหน่งผู้จัดการสภาอุตสาหกรรมแห่งประเทศไทย กลุ่มท้องที่จังหวัดสงขลา และผู้จัดการบริษัท สงขลาร่วมทุนไทย – แคนาเดียน จำกัด นอกจากนี้ยังเคยดำรงตำแหน่งประธานชมรมศิษย์เก่าสถาบันวิชาชีพกฎหมายชั้นสูง สภาทนายความ และนายกสมาคมศิษย์เก่าสถาบันเทคโนโลยี ไทย – เยอรมัน ขอนแก่น (ส่วนกลาง)
งานการเมือง.
ธีระยุทธ เข้าสู่วงการการเมือง ด้วยการได้รับเลือกเป็นสมาชิสภาผู้แทนราษฎรจังหวัดอุดรธานี ครั้งแรก ใน พ.ศ. 2544 สังกัดพรรคไทยรักไทย ซึ่งได้รับเลือกตั้งติดต่อกันรวม 2 สมัย
พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคไทยรักไทย
สมาชิกสภาผู้แทนราษฎร.
ธีระยุทธ วานิชชัง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เทศบาลตำบลหงาว (จังหวัดระนอง)

เทศบาลตำบลหงาว เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่บางส่วนของหมู่ที่ 1 และ 2 ของตำบลหงาว ในอำเภอเมืองระนอง จังหวัดระนอง เดิมมีฐานะเป็นสุขาภิบาลหงาวที่จัดตั้งขึ้นใน พ.ศ. 2516 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 2,475 คน
พื้นที่เทศบาลตำบลอยู่บริเวณทิศใต้ของอำเภอเมืองระนอง อยู่ห่างจากที่ว่าการอำเภอเมืองระนองประมาณ 13.1 กิโลเมตร ห่างจากศาลากลางจังหวัดระนองประมาณ 6.8 กิโลเมตร และอยู่ห่างจากกรุงเทพมหานครประมาณ 593 กิโลเมตรตามทางหลวงแผ่นดินหมายเลข 4 และ 1 ชั่วโมง 10 นาที ถึงกรุงเทพมหานครผ่านทางท่าอากาศยานระนอง มีพื้นที่รับผิดชอบทั้งหมด 1.85 ตารางกิโลเมตรหรือคิดเป็น 1,156.25 ไร่
ไทกะ

ไทกะ  เป็นศักราชของญี่ปุ่นในรัชสมัยจักรพรรดิโคโตกุ ซึ่งมาก่อนศักราชฮากูจิ และกินเวลาตั้งแต่เดือนสิงหาคม ค.ศ. 645 ถึงเดือนกุมภาพันธ์ ค.ศ. 650
ประวัติ.
ใน ค.ศ. 645 (นับเป็นปีไทกะที่ 1) มีการตั้งศักราชไทกะขึ้นเป็นศักราชใหม่เพื่อใช้เป็นหมุดหมายแห่งการเริ่มรัชกาลจักรพรรดิโคโตกุ หลังจากจักรพรรดินีโคเงียวกุ พระมหากษัตริย์รัชกาลก่อนหน้า เสวยราชย์มาได้ 4 ปี
ในญี่ปุ่น ศักราชไทกะถือเป็นศักราชแรกของญี่ปุ่นที่รับธรรมเนียมมาจากระบบศักราชจีน แต่นักวิชาการบางคนตั้งข้อสงสัยว่า "ไทกะ" กับ "ฮากูจิ" เป็นชื่อศักราชจริงในประวัติศาสตร์หรือไม่
ฟูจิวาระ โนะ ไทชิ (สิ้นพระชนม์ ค.ศ. 794)

ฟูจิวาระ โนะ ไทชิ หรือ ฟูจิวาระ โนะ ทาราชิโกะ (สิ้นพระชนม์ ค.ศ. 794) เป็นสตรีญี่ปุ่นชนชั้นคูเงะแห่งยุคนาระ เป็นพระชายาของเจ้าชายอาเตะ ไม่มีพระโอรสหรือธิดาด้วยกัน ครั้นเจ้าชายอาเตะขึ้นเป็นจักรพรรดิเฮเซแล้ว พระนางก็ได้รับการอวยยศขึ้นเป็นจักรพรรดินี ซึ่งเป็นเวลากว่าสิบปีหลังจากพระนางสิ้นพระชนม์
ปีประสูติของพระนางนั้นไม่เป็นที่รับทราบ พระบิดาของพระนาง คือ ฟูจิวาระ โนะ โมโมกาวะ ต่อมา พระนางเสกสมรสกับเจ้าชายอาเตะ และพระนางประชวรสิ้นพระชนม์ในปีเอ็นเรียกุที่ 13 (ตรงกับ ค.ศ. 794) ครั้นพระสวามีขึ้นเป็นจักรพรรดิในปีไดโดที่ 1 (ตรงกับ ค.ศ. 806) แล้ว พระนางได้รับการอวยยศขึ้นเป็นจักรพรรดินี ซึ่งข้ามหน้าข้ามตาบุคคลหลายคน เช่น อิเซะ โนะ สึงิโกะ พระมารดาของเจ้าชายทากาโอกะ และฟูจิอิ โนะ โทชิ พระมารดาของเจ้าชายอาโบะ เบื้องหลังเชื่อกันว่า เป็นเพราะอิทธิพลของพระเชษฐา คือ ฟูจิวาระ โนะ โอสึงุ ผู้เป็นมหาเสนาบดีฝ่ายซ้าย
แอนน์ พาร์กเกอร์-โบลส์

คุณหญิงแอนน์ พาร์กเกอร์-โบลส์  (สกุลเดิม:ทรัฟฟอร์ด) เกิดเมื่อวันที่ 17 กรกฎาคม 2461 ณ ลอนดอน ประเทศอังกฤษ สหราชอาณาจักร เป็นบุตรีตนโตของ ฮัมฟรีย์ เดอ ทรัฟฟอร์ด บารอนเนตที่ 4 และ ซินเทรีย์ กากอน บิดาของเธอนั้นเป็นเศรษฐีเจ้าของโรงแข่งม้าที่มีชื่อเสียงของประเทศ ส่วนมารดานั้นเป็นธิดาของ เฮนรี กากอน ไวเคานต์แห่งเชลซี ต้นตระกูลของเธอนั้นเป็นผู้ผ่านการพิชิตอังกฤษของชาวนอร์มัน ทั้งฝ่ายบิดาและมารดา
สมรส.
เธอสมรสกับ ดีเรค พาร์กเกอร์-โบลส์ เมื่อวันที่ 14 กุมภาพันธ์ 2482 มีบุตรดังนี้
เธอรู้จักในอีกชื่อหนึ่งในฐานะ อดีตพระสัสสุในสมเด็จพระราชินีคามิลลาแห่งสหราชอาณาจักร จากการที่คามิลลา สมรสกับ บุตรชายคนโตของเธอ แอนดรูว์ พาร์กเกอร์-โบลส์
คูเงะ

คูเงะ  ระดับ ชนชั้นสูง ของญี่ปุ่นซึ่งได้ครอบงำราชสำนักที่ เกียวโต คูเงะมีบทบาทสำคัญจากการสถาปนา เกียวโต เป็นราชธานีระหว่าง ยุคเฮอัง ในช่วงปลาย คริสต์ศตวรรษที่ 8 จนถึงการถือกำเนิดของ รัฐบาลโชกุนคามากูระ ใน คริสต์ศตวรรษที่ 12
ควทซ์เกอซาคท์

ควทซ์เกอซาคท์  เป็นสตูดิโอออกแบบและแอนิเมชันจากเยอรมนีที่ก่อตั้งโดยฟิลลิพ เด็ทเมอร์ ช่องยูทูบของสตูดิโอมุ่งเน้นเกี่ยวกับเนื้อหาแอนิเมชันเพื่อการศึกษาแบบมินิมอล โดยใช้รูปแบบสามมิติที่เรียบง่าย วิดีโอของช่องมักกล่าวถึงเนื้อหาวิทยาศาสตร์, เทคโนโลยี, การเมือง, ปรัชญา และจิตวิทยา แต่ละวิดีโอจะมีความยาวประมาณ 4–16 นาที ซึ่งบรรยายโดยสตีฟ เทย์เลอร์ และมีหลายวิดีโอที่ปรากฏในชองภาษาเยอรมันที่มีชื่อว่า "ดิงเงอแอร์แคลร์ท – ควทซ์เกอซาคท์" 
ด้วยจำนวนผู้ติดตามมากกว่า 18 ล้านคน และวิดีโอมากกว่า 150 วิดีโอ ทำให้ช่องในภาษาอังกฤษของสตูดิโอติดอันดับช่องที่มีผู้ติดตามมากเป็นอันดับ 338 ของโลกในวันที่ 22 พฤษภาคม ค.ศ. 2022
ศัพทมูลวิทยา.
ชื่อของช่องมาจากวลีภาษาเยอรมันว่า "ควทซ์เกอซาคท์" ([ˈkʊɐ̯ts gəˈzaːkt]) ซึ่งแปลตรงตัวได้ว่า "กล่าวโดยย่อ" ความหมายเทียบเท่าของวลีในภาษาอังกฤษอาจแปลได้เป็น 'in a few words' หรือ 'in a nutshell' โดยความหมายหลังถูกใช้เป็นชื่อของช่องในฉบับภาษาอังกฤษ
ประวัติ.
ช่องควทซ์เกอซาคท์สร้างขึ้นในวันที่ 10 กรกฎาคม ค.ศ. 2013 หลังจากฟิลลิพ เด็ทเมอร์ ผู้ก่อตั้งช่อง จบจากมหาวิทยาลัยมิวนิก สาขาวิทยาศาสตร์ประยุกต์ได้ไม่นาน
ใน ค.ศ. 2015 ควทซ์เกอซาคท์ได้รับหน้าที่สร้างวิดีโอเกี่ยวกับจุดจบของโรคให้แก่มูลนิธิบิลและเมลินดาเกตส์
จากนีันในเดือนมีนาคม ค.ศ. 2020 ได้มีการเผยแพร่วิดีโอเกี่ยวกับการระบาดทั่วของโควิด-19 ที่มีชื่อว่า "The Coronavirus Explained & What You Should Do" ในสามช่อง โดยเล่าถึงร่างกายมนุษย์ว่าตอบสนองต่อโควิด-19 อย่างไร และมาตรการหลี่กเลี่ยง SARS-CoV-2 ได้ผลเพียงใด วิดีโอนี้เผยแพร่ในช่วงแรกของการแพร่ระบาดทั่ว และมีข้อมูลเกี่ยวกับไวรัสและมาตรการป้องกันที่จำเป็นที่เข้าถึงได้ กระจ่าง และน่าเชื่อถือ วิดีโอฉบับภาษาอังกฤษมีผู้เข้าชมมากกว่า 87 ล้านครั้ง ทำให้เป้นวิดีโอที่มีผู้เข้าชมมากที่สุดของช่อง งานวิจัยที่เผยแพร่ใน "Visual Resources" กล่าวถึงวิดีโอว่า "เป็นตัวอย่างคำอธิบายที่น่าสนใจเกี่ยวกับกระบวนการทางชีววิทยาของการติดเชื้อโควิด" และ "ได้รวมการพรรณนาที่น่าอัศจรรย์ในผ่านการสื่อข้อความในลักษณะตรงไปตรงมามากขึ้น"
นอกจากรายได้จากผู้อุปถัมภ์แล้ว ควทซ์เกอซาคท์ในสาขาภาษาเยอรมันได้รับการสนับสนุนทางการเงินจากเครือข่าย Funk ของ ARD และ ZDF ตั้งแต่วันที่ 28 กันยายน ค.ศ. 2017 
ควทซ์เกอซาคท์ได้รับรางวัลหลายรายการ โดยใน ค.ศ. 2019 ควทซ์เกอซาคท์กลายเป็นช่องเยอรมันช่องแรกที่มีผู้ติดตามมากกว่า 10 ล้านคนบนยูทูบ และในเดือนธันวาคม ค.ศ. 2020 Marques Brownlee ยูทูบเบอร์คนหนึ่ง ยกย่องควทซ์เกอซาคท์ด้วยรางวัล "Streamys Creator Honor" ของเขาในสตรีมมีอะวอร์ดครั้งที่ 10
ความน่าเชื่อถือของวิดีโอ.
แม้ว่ามีหลายวิดีโอของควทซ์เกอซาคท์ได้รับเสียงชื่นชมจากความน่าเชื่อถือและผ่านการตรวจสอบข้อเท็จจริง บางผลงานในช่วงแรกได้รับเสียงวิจารณ์ ใน ค.ศ. 2016 สมาคมห้องสมุดศิลปะแห่งอเมริกาเหนือวิจารณ์สตูดิโอถึงการขาดแหล่งข้อมูลที่น่าเชื่อถือและการให้คำปรึกษาอย่างมืออาชีพเป็นครั้งคราว และใช้ภาษาที่เร้าอารมณ์ ใน ค.ศ. 2019 ควทซ์เกอซาคท์ได้เผยแพร่วิดีโอที่ว่า ถึงแม้ในตอนนี้เราได้ส่งข้อคิดเห็นทั้งหมดไปให้ผู้เชี่ยวชาญไปตวรจสอบข้อเท็จจริง ในอดีตไม่ได้ทำเช่นนั้นตลอด และกล่าวเพิ่มเติมว่าช่องนี้ได้ลบสองวิดีโอใน ค.ศ. 2015 ที่ไม่ผ่านมาตรฐานปัจจุบัน หนึ่งในนั้นมีชื่อว่า "การเสพติด" (Addiction) ซึ่งเป็นหนึ่งในวิดีโอยอดนิยมที่สุดในเวลานั้น ถึงแม้ว่าจะเป็นหนึ่งในวิดีโอที่ถูกวิจารณ์ก็ตาม วิดีโอถูกกล่าวหาว่าตั้งข้อสรุปที่ทำให้เข้าใจผิดจากการทดลอง Rat Park ควทซ์เกอซาคท์ยอมรับว่าตนได้เสนอข้อคิดเห็นเดียวเป็นข้อเท็จจริง และไม่ได้พิจารณาทฤษฎีอื่นในเรื่องนั้นด้วย
สโมสรฟุตบอลการท่าเรือ ในฤดูกาล 2562

ฤดูกาล 2562 เป็นฤดูกาลที่ 23 ของ การท่าเรือ ในลีกสูงสุดของไทย และเป็นฤดูกาลที่ 21 ของทีมในไทยลีก
นี่คือการเปลี่ยนชื่อของสโมสรฟุตบอลการท่าเรือ
การแข่งขันอย่างไม่เป็นทางการ.
ลีโอ ปรี-ซีซัน คัพ 2019.
      ชนะ
      เสมอ
      แพ้
กระชับมิตร.
      ชนะ
      เสมอ
      แพ้
ไทยเอฟเอคัพ.
      ชนะ
      เสมอ
      แพ้
ไทยลีกคัพ.
      ชนะ
      เสมอ
      แพ้
 "ณ วันที่ 2 ตุลาคม พ.ศ. 2562"
ราชทูตสยามไปฝรั่งเศส (พ.ศ. 2229)

ราชทูตสยามไปฝรั่งเศสเมื่อปี พ.ศ. 2229  คือ คณะราชทูตลำดับที่ 2 จากอาณาจักรอยุธยาไปยังประเทศฝรั่งเศส นำโดยออกพระวิสูตรสุนทร (ปาน) ในรัชกาลสมเด็จพระนารายณ์มหาราช ถัดจากคณะราชทูตสยามไปฝรั่งเศสชุดแรกซึ่งประกอบด้วยราชทูต 2 คนพร้อมกับบาทหลวงเบนีญ วาเช ที่ออกเดินทางจากสยามเมื่อวันที่ 5 มกราคม พ.ศ. 2227
ราชทูต.
คณะราชทูตนำโดยออกพระวิสูตรสุนทร (ปาน) พร้อมด้วยราชทูตอีก 2 คน คือ ออกหลวงกัลยาราชไมตรี อุปทูต และออกขุนศรีวิสารวาจา ตรีทูต และกี ตาชาร์ บาทหลวงคณะเยสุอิต พร้อมกับคณะราชทูตฝรั่งเศส อาแล็กซ็องดร์ อัศวินแห่งโชมง (หรือ เชอวาเลียเดโชมง) และฟร็องซัว-ตีมอเลอง เดอ ชัวซี ที่เข้ามาสยามเมื่อ พ.ศ. 2228 และกำลังเดินทางกลับด้วยเรือของฝรั่งเศส 2 ลำ เดินทางถึงฝรั่งเศสใน พ.ศ. 2229 
คณะราชทูตขึ้นบกที่เมืองแบร็สต์ ก่อนเดินทางต่อไปที่เมืองแวร์ซาย ท่ามกลางฝูงชนที่มาชมจำนวนมาก คณะทูตได้นำข้อเสนอการเป็นพันธมิตรระหว่างสยามและฝรั่งเศส และพำนักอยู่ที่ฝรั่งเศสตั้งแต่เดือนมิถุนายน พ.ศ. 2229 ถึงมีนาคม พ.ศ. 2230 
ของขวัญ.
คณะราชทูตได้ถวายของขวัญจำนวนมากแด่พระเจ้าหลุยส์ที่ 14 อาทิ ทองคำ กระดองเต่า ผ้า พรม เครื่องถ้วยกว่า 1,500 ชิ้น และเครื่องเคลือบ นอกจากนี้ ยังมีปืนใหญ่ทำด้วยเงิน 2 กระบอก ซึ่งภายหลังถูกฝ่ายปฏิวัติฝรั่งเศสปล้นไปใน ค.ศ. 1789 เพื่อทลายคุกบัสตีย์
การซื้อ.
ทางทูตได้สั่งซื้อผลิตภัณฑ์ฝรั่งเศสส่งกลับไปราชสำนักสยามจำนวนมาก เช่น กระจก 4,264 บาน ที่มีลักษณะคล้ายกระจกที่ประดับอยู่ในห้องกระจก พระราชวังแวร์ซาย ผ่านฌ็อง-บาติสต์ กอลแบร์จากโรงงาน Saint-Gobain ปืนใหญ่ฝรั่งเศสจำนวน 160 กระบอก กล้องโทรทรรศน์ แก้ว นาฬิกา ผ้ากำมะหยี่ คริสตัล ลูกโลก 2 ชิ้น ที่เขียนเป็นอักษรไทยโดยนายช่างฝรั่งเศส และพรม 7 ผืน จาก Savonnerie manufactory
สโมสรวอลเลย์บอลสุพรีม ชลบุรี

สโมสรวอลเลย์บอลสุพรีม ชลบุรี-อี.เทค  เป็นสโมสรวอลเลย์บอลอาชีพในประเทศไทย ตั้งอยู่ที่จังหวัดชลบุรี โดยเข้าแข่งขันใน วอลเลย์บอลไทยแลนด์ลีก ก่อตั้งในปี ค.ศ. 2009 ใช้ชื่อว่า สุพรีม นครศรี ก่อนจะเปลี่ยนชื่อเป็น สุพรีม ชลบุรี ในปี ค.ศ. 2013 โดยเป็นแชมป์ไทยแลนด์ลีก 4 สมัย และแชมป์สโมสรเอเชีย 2 สมัย 
มีผู้เล่นทีมชาติได้แก่ กัตติกา แก้วพิน, ณัฐธิมา กุบแก้ว, กัญญารัตน์ ขุนเมือง, วริศรา ศรีทาเลิศ, กนกพร แสงทอง, ณิชากร วันศุกร์, สุภาวดี พันวิไล, ศศิธร เจตตะ, ณัฐริกา วะสาร และ ปลื้มจิตร์ ถินขาว อดีตนักวอลเลย์บอลหญิงทีมชาติไทย ทำหน้าที่เป็นหัวหน้าทีม
ประวัติ.
สโมสรก่อตั้งขึ้นในปี ค.ศ. 2009 ทำเฉพาะทีมชายใช้ชื่อว่า สุพรีม นครศรี การทำทีมในช่วงแรก ๆ ไม่ประสบความสำเร็จ จึงยกเลิกการทำทีมชายแล้วจึงเปลี่ยนไปทำทีมหญิงแทนปี ค.ศ. 2010 โดยการนำทัพของปลื้มจิตร์ ถินขาว, ปิยะนุช แป้นน้อย, อัจฉราพร คงยศ นักกีฬาทีมชาติไทย และ วรรณพร พิชพรม หัวหน้าทีมในขณะนั้น ในฤดูกาล 2011– 12 ทีมทำผลงานได้ดี โดยสามารถคว้ารองแชมป์มาครองได้ 
ในปี ค.ศ. 2013 ทีมได้ย้ายไปที่จังหวัดชลบุรี และได้เปลี่ยนชื่อทีมเป็น สุพรีม ชลบุรี ในขณะนั้นทีมมีผลงานที่ไม่ดีนัก 
ทีมคว้าแชมป์ได้ครั้งแรกใน ฤดูกาล 2016–17 โดยการนำทัพของ วิลาวัณย์ อภิญญาพงศ์ หัวหน้าทีมชาติไทย ปิยะนุช แป้นน้อย, อัจฉราพร คงยศ และ โสรยา พรมหล้า ร่วมกับการคุมทีมของ ณัฐพนธ์ ศรีสมุทรนาค โดยทีมสามารถคว้าแชมป์ทุกรายการ โดยเริ่มจากรายการวีทีวีคัพ 2016 ที่ประเทศเวียดนาม, ไทยแลนด์ลีก 2017, ไทยเดนมาร์คซูเปอร์ลีก 2017 และวอลเลย์บอลชิงแชมป์สโมสรเอเชีย 2017 ที่ประเทศคาซัคสถาน
ในฤดูกาลต่อมา ทีมได้คว้าแชมป์ไทยแลนด์ลีกเป็นสมัยที่ 2 ในฤดูกาล 2017–18 รวมทั้งสามารถคว้าแชมป์ในการแข่งขันไทยเดนมาร์คซูเปอร์ลีก 2018 และคว้าแชมป์อีกครั้งในการแข่งขันวอลเลย์บอลชิงแชมป์สโมสรเอเชีย 2018 ที่ประเทศคาซัคสถาน เป็นแชมป์สโมสรเอเชียสมัยที่ 2 โดยผู้เล่นยอดเยี่ยม ได้แก่ อัจฉราพร คงยศ 
ในฤดูกาล 2019–20แชมป์ไทยแลนด์ลีก สมัยที่ 3 โดยการนำทัพของวิลาวัณย์ อภิญญาพงศ์ และ ปลื้มจิตร์ ถินขาว
ในฤดูกาลล่าสุด ทีมได้คว้าแชมป์ไทยแลนด์ลีกเป็นสมัยที่ 4 โดยเอาชนะมหาวิทยาลัยขอนแก่น ขอนแก่นสตาร์ 3-0 เซ็ต 
ปัจจุบัน ทิพย กรุ๊ป โฮลดิ้งส์ หรือ ทิพยประกันภัย ได้เข้ามาให้การสนับสนุน ภายใต้ชื่อว่า สุพรีม ทิพย ชลบุรี-อี.เทค 
สีชุดและผู้ผลิตชุดแข่งขันสโมสร.
สีชุดแข่งสโมสร.
วอลเลย์บอลหญิงไทยแลนด์ลีก
วอลเลย์บอลไทยเดนมาร์คซูเปอร์ลีก
วอลเลย์บอลหญิงชิงแชมป์สโมสรเอเชีย
วอลเลย์บอลหญิงชิงแชมป์สโมสรโลก
ดัชเชสโดนาทาแห่งเมคเลินบวร์ค

ดัชเชสโดนาทาแห่งเมคเลินบวร์ค  ประสูติ 11 มีนาคม พ.ศ. 2499 ณ คีล ประเทศเยอรมนีตะวันตก เป็นพระธิดาองค์ใหญ่ใน ดยุกคริสเตียน หลุยส์แห่งเมคเลินบวร์ค-ชเวรีน และ เจ้าหญิงบาร์บาราแห่งปรัสเซีย พระองค์ทรงสืบเชื้อสายมาจาก จักรพรรดิฟรีดริชที่ 3 แห่งเยอรมนี ผ่านทางสายพระมารดา เป็นพระนัดดาในเฟรเดอริก ฟรานซิสที่ 6 แกรนด์ดยุกแห่งเมคเลินบวร์ค-ชเวรีน ผ่านทางสายพระบิดา โดยปัจจุบันพระองค์และพระขนิษฐาคือ ดัชเชสเอ็ดวินนาแห่งเมคเลินบวร์ค เป็นสมาชิกพระราชวงศ์เมคเลินบวร์ค-ชเวรีน ที่ทรงพระชนม์ชีพอยู่เพีงเท่านั้น หากพระองค์และพระขนิษฐาสิ้นพระชนม์ นั่นหมายถึงการหมดสิ้นของผู้สืบทอดสายพระโลหิตแห่งราชวงศ์เมคเลินบวร์ค-ชเวรีน
เสกสมรส.
พระองค์ทรงเสกสมรสกับ อเล็กซานเดอร์ ฟอน เซอโลฟกอล์ฟ เมื่อวันที่ 19 กันยายน พ.ศ. 2530 มีพระบุตรดังนี้
พระองค์ทรงสืบเชื้อสายมาจาก กอล์ม เดอะ โอน พระเจ้าแผ่นดินแห่งเดนมาร์ก ซึ่งทางรัฐบาลเดนมาร์ก ได้อนุมัติว่าพระองค์ทรงเป็นสายพระโลหิตแห่งราชวงศ์เดนมาร์ก และยังทรงมีสิทธิในการสืบราชบัลลังก์ของอังกฤษ โดยทรงสืบเชื้อสายมาจาก เจ้าหญิงวิกตอเรีย พระราชกุมารี
โจว ต๋ากวาน

โจว ต๋ากวาน (ราว ค.ศ. 1270 – ?) เป็นนักการทูตชาวจีนในรัชสมัยจักรพรรดิยฺเหวียนเฉิงจง (元成宗) แห่งราชวงศ์ยฺเหวียน (元朝) เป็นที่รู้จักเพราะได้เดินทางไปเมืองพระนคร และบันทึกขนบประเพณีกับสถานที่ต่าง ๆ เอาไว้ เขาถึงเมืองพระนครในเดือนสิงหาคม ค.ศ. 1296 และพำนัก ณ ราชสำนักของพระเจ้าอินทรวรมันที่ 3 (ឥន្ទ្រវរ្ម័នទី៣) จนถึงเดือนกรกฎาคม ค.ศ. 1297 แม้เขามิใช่ชาวจีนคนแรกที่เข้าไปในเมืองพระนครของจักรวรรดิเขมร แต่การเดินทางของเขาเป็นที่รู้จักกว่าของใครเพื่อน เพราะเขาได้บันทึกชีวิตในเมืองพระนครเอาไว้โดยละเอียด ซึ่งรู้จักในชื่อ "เจินล่าเฟิงถูจี้" (真臘風土記; "บันทึกขนบประเพณีเจนละ") ปัจจุบันถือเป็นหนึ่งในแหล่งข้อมูลสำคัญเกี่ยวกับเมืองพระนครและจักรวรรดิเขมร นอกเหนือไปจากศิลาจารึกและเอกสารอื่น ๆ ที่พรรณนาชีวิตประจำวันของผู้อยู่อาศัยในเมืองพระนคร
ประวัติ.
โจว ต๋ากวาน เป็นชาวหย่งเจีย (永嘉縣) ซึ่งสมัยนั้นเรียก "เวินโจว" (温州) เอกสารบางฉบับเรียกเขาว่า "โจว จิ้งกวาน" (周建觀) หรือ "โจว ต๋าเข่อ" (周達可) ในบั้นปลายชีวิตเขาใช้นามปากกว่า "เฉ่าถิงอี้หมิน" (草庭逸民; "นักพรตศาลามุงฟาง")
คณะผู้แทนทางทูตถึงกัมพูชา.
ใน ค.ศ. 1296 จักรพรรดิยฺเหวียนเฉิงจงส่งคณะทูตไปต่างประเทศ ซึ่งมีโจว ต๋ากวาน เป็นทูตอยู่ด้วย แต่เอกสารหลวงมิได้บันทึกการส่งทูตครั้งนี้ไว้ อย่างไรก็ดี ปรากฏว่า วันที่ 20 กุมภาพันธ์ ค.ศ. 1296 โจว ต๋ากวาน ออกเดินทางโดยเรือจากชายฝั่งทะเลในหมิงโจว (明州) ซึ่งปัจจุบัน คือ หนิงปัว (宁波) ผ่านท่าและด่านต่าง ๆ คือ ฝูโจว (福州), กว่างโจว (广州), เฉฺวียนโจว (泉州), ไห่หนาน (海南), และทะเลชีโจว (七洲; "ทะเลเจ็ดเกาะ") เข้าเวียดนามไปทางเจียวจื่อ (交趾) แวะพัก ณ ที่ซึ่งปัจจุบัน คือ กวีเญิน (Quy Nhơn) แล้วเดินทางต่อไปยังบ่าเสียะ (Bà Rịa) ผ่านหมู่เกาะโกนด๋าว (Côn Đảo) ก่อนขึ้นเหนือไปยังแม่โขง เข้าสู่โตนเลสาบ (ទន្លេសាប "ทนฺเลสาบ") ในแดนเขมร ไปออกกำพงฉนาง (កំពង់ឆ្នាំង "กํพง̍ฉฺนำง") แล้วล่องเรือเล็กในโตนเลสาบอีกหลายวันไปจนถึงเมืองพระนครในเดือนสิงหาคม ค.ศ. 1296 นั้น
เขาและคณะได้รับอนุญาตให้เข้านอกออกในพระราชวัง แต่ไม่รวมถึงฝ่ายใน เขาบันทึกพรรณนาปราสาทราชมนเทียร วัดวาอาราม ตึกรามบ้านช่อง ต่าง ๆ ไว้ทั้งในเมืองนอกเมือง เขายังได้ชมพิธีกรรมและขบวนแห่ต่าง ๆ รวมถึงชีวิตประจำวันของผู้คน ทั้งได้เที่ยวท่องไปตลอดเมืองและชนบท ในช่วงที่เขาอยู่ ณ เมืองพระนครนี้ เขาพักอยู่ ณ เรือนแห่งหนึ่งใกล้กับประตูทางทิศเหนือของเมือง
เขาอยู่ในจักรวรรดิเขมรราว 11 เดือน แล้วเดินทางออกไปในเดือนกรกฎาคม ค.ศ. 1297 และภายในเวลา 15 ปีหลังจากนั้น เขาเขียน "เจินล่าเฟิงถูจี้" ขึ้น แต่เขียนเสร็จเมื่อไรแน่ไม่ปรากฏ ต้นฉบับที่เหลือรอดมาจนถึงปัจจุบัน เชื่อว่า เป็นเพียงหนึ่งในสามของเนื้อหาทั้งหมด ส่วนที่เหลือน่าจะสาบสูญสิ้น
ชีวิตของเขาหลังจากการเดินทางครั้งนั้นก็ไม่เป็นที่รับทราบมากมายนัก แต่เชื่อกันว่า เขามีชีวิตอยู่จนถึงคริสต์ทศวรรษ 1350
หนังสือแปล.
ฌ็อง-ปีแยร์ อาเบล-เรมูซา นักจีนวิทยา แปลหนังสือของโจวเป็นภาษาฝรั่งเศสใน ค.ศ. 1819 และ Paul Pelliot แปลหนังสืออีกครั้งใน ค.ศ. 1902 โดยหนังสือแปลที่ผ่านการแก้ไขของ Pelliot ถูกนำมาแปลเป็นภาษาอังกฤษและเยอรมัน ใน ค.ศ. 2007 ปีเตอร์ แฮร์ริส นักภาษาศาสตร์ แปลหนังสือนี้โดยตรงจากภาษาจีนเป็นภาษาอังกฤษสมัยใหม่เป็นครั้งแรก เขายังเขียนชุดเปรียบเทียบการเดินทางของโจวกับการเดินทางของมาร์โก โปโล อย่างไรก็ตาม แฮร์ริสรายงานว่า การเดินของมาร์โก โปโลมีการละเว้นที่ผิดปกติจำนวนมาก ซึ่งยังไม่ได้รับการอธิบายอย่างครบถ้วน และยังมีหนังสือเจินล่าเฟิงถูจี้ ฉบับแปลภาษาไทยโดยเฉลิม ยงบุญเกิดใน ค.ศ. 1967 ซึ่งมีการตีพิมพ์ใหม่โดยสำนักพิมพ์มติชนใน ค.ศ. 2014
บอริส จอห์นสัน

อเล็กซานเดอร์ บอริส เดอ เฟ็ฟเฟิล จอห์นสัน  หรือนิยมเรียก บอริส จอห์นสัน เป็นนักการเมืองชาวบริติช อดีตนายกรัฐมนตรีสหราชอาณาจักร เคยดำรงตำแหน่งนายกเทศมนตรีกรุงลอนดอนระหว่าง ค.ศ. 2008–2016 และดำรงตำแหน่งรัฐมนตรีว่าการต่างประเทศและเครือจักรภพระหว่าง ค.ศ. 2016–2018 เขามีส่วนในการกำหนดนโยบายเสรีภาพทางสังคมและเศรษฐกิจต่าง ๆ เขาระบุว่าตนเองเป็นพวกชาติอนุรักษนิยม และเป็นหนึ่งในผู้สนับสนุนเบร็กซิตคนสำคัญ
จอห์นสันเกิดที่นครนิวยอร์กในครอบครัวชนชั้นสูงเชื้อชาติอังกฤษ ขณะที่บิดาและมารดากำลังศึกษาระดับปริญญาโท ที่มหาวิทยาลัยโคลัมเบีย ณ นครนิวยอร์ก สหรัฐอเมริกา จอห์นสันเข้ารับการศึกษาที่โรงเรียนในบรัสเซลส์, โรงเรียนในอีสต์ซัสเซกซ์ และวิทยาลัยอีตัน และเข้าศึกษาที่วิทยาลัยเบลเลียลแห่งมหาวิทยาลัยอ๊อกซฟอร์ด (Balliol College, Oxford) ซึ่งเขาได้รับเลือกตั้งเป็นประธานสหภาพนักศึกษาในปีค.ศ. 1986 เมื่อจบการศึกษา เขาเริ่มทำงานเป็นสื่อสารมวลชนที่ "เดอะไทมส์" และย้ายไปเป็นผู้สื่อข่าวประจำกรุงบรัสเซลส์ของ "เดอะเดลีเทลิกราฟ" ผลงานข่าวของเขาเป็นที่เข้าตาของกลุ่มการเมืองในอังกฤษที่มีแนวคิดต่อต้านสหภาพยุโรป (Euroscepticism) จอห์นสันดำรงตำแหน่งผู้ช่วยบรรณาธิการของนิตยสาร "เดอะสเป็กเทเตอร์" ระหว่าง ค.ศ. 1994–1999 และเป็นบรรณาธิการเต็มตัวระหว่าง ค.ศ. 1999–2005
สังสการ

สังสการ (saṃskāra) เป็นพิธีกรรมเปลี่ยนผ่าน (rites of passage) ในชีวิตของมนุษย์ ที่มีการบันทึกระบุไว้ในคัมภีร์สันสกฤตโบราณ หรือในอีกนัยหนึ่งอาจหมายถึง แนวคิดของกรรมในปรัชญาแบบอินเดีย คำว่า "สังสการ" นั้นแปลตรงตัวว่า "การนำมารวมกัน, การทำให้สมบูรณ์, การเตรียมพร้อม, การเตรียมตัว" หรือ "พิธีกรรมอันศักดิ์สิทธิ์เป็นที่เคารพนับถือ" ในทั้งภาษาบาลีและภาษาสันสกฤตโบราณ
ในบริบทของทฤษฎีเรื่องกรรม, สังสการ คือ นิสัย, บุคลิก หรือ พฤติกรรมที่แสดงออกมาตั้งแต่เกิด ปรุงแต่งจนสมบูรณ์เป็นตัวตนหนึ่งตลอดช่วงชีวิต, จนกลายเป็น "รอยประทับ" ในจิตใต้สำนึก ตามแนวคิดหลายสำนักของปรัชญาฮินดู เช่น ปรัชญาโยคะ รอยประทับของกรรมในตัวตนหนึ่งไม่ว่าจะสมบูรณ์แล้วหรือไม่ก็ตาม มีอิทธิพลต่อความเป็นธรรมชาติ, ความรู้สึกตอบรับ และสภาวะจิตใจของตัวตนนั้น
ส่วนสังสการในอีกความหมายหนึ่งคือ พิธีกรรมเปลี่ยนผ่านต่าง ๆ ที่มีอยู่อย่างหลากหลายในศาสนาฮินดู, ศาสนาไชนะ ศาสนาสิกข์ และ ศาสนาพุทธ ในศาสนาฮินดูแล้ว สังสการมีอยู่มากมายทั้งจำนวนพิธีและรายละเอียดซึ่งแตกต่างกันไป ขึ้นอยู่กับความเชื่อท้องถิ่น ในโคตมธรรมสูตรอันเก่าแก่กว่าสหัสวรรษ ได้ระบุสังสการไว้ทั้งหมด 40 พิธี ส่วนครหยสูตรซึ่งใหม่กว่าราวศตวรรษ ระบุจำนวนไว้ที่ 16 พิธี สังสการมีตั้งแต่พิธีจากลักษณะภายนอก เช่น พิธีที่กระทำเมื่อแรกเกิด ไปจนถึงพิธีกรรมภายในจิตใจ เช่น การเห็นอกเห็นใจสิ่งมีชีวิตทั้งปวง
ช้างตระกูลวิษณุพงศ์

ช้างตระกูลวิษณุพงศ์ สร้างขึ้นโดย พระวิษณุหรือที่รู้จักในอีกพระนามคือ พระนารายณ์ โดยช้างตระกูลวิษณุพงศ์ เป็นหนึ่งช้างเผือกสี่ตระกูลซึ่งสร้างโดยมหาเทพ พระวิษณุในวิชาไตรเทพของศาสนาพราหมณ์ โดยตำราพระคชศาสตร์ และตำรานารายณ์ประทมสินธุ์ ได้กล่าวถึงการกำเนิดช้างมงคลว่า พระนารายณ์บรรทมบนเกษียรสมุทร บังเกิดดอกบัวจากพระอุทรมี 8 กลีบ 173 เกสร จึงนำไปถวายพระอิศวร ที่เขาไกรลาศ พระอิศวรแบ่งเกสรดอกบัวนั้นประทานแก่พระองค์เอง พระอิศวร รับเกสรไว้ 8 เกสร ประทานแก่ พระพรหม จำนวน 24 เกสร ประทานแก่ พระวิษณุ หรือพระนารายณ์ จำนวน 8 เกสร และประทานแก่พระอัคคีหรือพระเพลิง จำนวน 135 เกสร \อันพระนารายณ์ให้บังเกิดด้วยเกสรประทุมชาติ์ ช้างตระกูลนี้เมื่อมาสู่พระบารมีย่อมมีชัยชนะแก่ศัตรู ฝนจะตกต้องตามฤดูกาล ผลาหารธัญญาหารจะบริบูรณ์ เป็นช้างในวรรณะ พระนารายณ์ได้สร้างช้าง 8 ตระกูลด้วยเกสร 8 เกสร จาก 173 เกสร คือ สังขทันต์, พะหัสดิน, ชมลบ,ลบชม, ครบกระจอก, พลุกสดำ, สังขทันต์ (อีกจำพวกหนึ่ง) และช้างโคบุตร 
ลักษณะพิเศษ.
ช้างในตระกูลนี้จะมีผิวหนา  ขนหนาเกรียน  สีทองแดง อก คอ คางใหญ่ หางยาว งวงยาว หน้าใหญ่ นัยน์ตาขุ่น หลังราบ แยกเป็น 6 หมู่  ที่โดดเด่นที่สุด  คือ  สังขทันต์  มีงาอวบเรียวเหมือนสังข์ร้องได้ 2 เสียง  ตอนเช้าเป็นเสียงเสือ  ตกเย็นเป็นเสียงไก่ขัน  และดามหัสดินทร์  มีกายสีทองแดง  เป็นช้างแห่งชัยชนะ  พลาหาร  ธัญญาหาร  และน้ำฝนจะอุดมสมบูรณ์
ตำนานลับสามก๊ก

ตำนานลับสามก๊ก (#เปลี่ยนทาง) เป็นละครโทรทัศน์จีนในปี พ.ศ. 2561 สร้างโดยอิงจากนวนิยายเรื่อง "ความลับแห่งสามก๊ก" (三国机密; "ซันกั๋วจีมี่") โดยหม่า โป๋ยง (马伯庸) ผลิตโดยบริษัทถังเหริน มีเดีย กำกับโดย Patrick Yau และ Cheng Wai-man นำแสดงโดย หม่า เทียนยฺหวี่, หาน ตงจฺวิน, เรจิน่า วัน, ต่ง เจี๋ย, หวัง หยางหมิง, ต่ง เสฺวียน, Tan Jianci และ Tse Kwan-ho ละครออกอากาศทางสถานีโทรทัศน์เทนเซ็นต์ ออกอากาศครั้งแรกเมื่อวันที่ 27 มีนาคม พ.ศ. 2561
ละครโทรทัศน์"ตำนานลับสามก๊ก"ออกอากาศในประเทศไทยทางสถานีโทรทัศน์เอ็มคอตเอชดี ออกอากาศเป็นครั้งแรกเมื่อวันที่ 6 มิถุนายน พ.ศ. 2562
เรื่องย่อ.
ละครมีฉากในช่วงปลายราชวงศ์ฮั่นตะวันออกของจีน อองบีหยิน พระสนมในพระเจ้าเลนเต้ได้ให้กำเนิดบุตรชายฝาแฝดคือเล่าเหียบ และเล่าผิง แต่ไม่นานหลังจากนั้นอองบีหยินก็ถูกวางยาพิษสังหารโดยพระมเหสีโฮเฮาที่มีความริษยาอองบีหยิน เล่าเหียบได้รับการเลี้ยงดูโดยพระพันปีตังไทฮอซึ่งเป็นพระอัยกี ภายหลังได้ขึ้นเป็นจักรพรรดิ (ขึ้นเป็นพระเจ้าเหี้ยนเต้) ส่วนเล่าผิงได้ถูกพาออกไปนอกวังอย่างลับ ๆ และได้รับการเลี้ยงดูอย่างสามัญชน
สิบแปดปีต่อมา เกิดความวุ่นวายไปทั่วแผ่นดินจีนเมื่อหลายขุนศึกได้รบรากันเพื่อช่วงชิงอำนาจและดินแดน พระเจ้าเหี้ยนเต้กลายเป็นจักรรพรรดิหุ่นเชิดภายใต้การควบคุมของโจโฉขุนศึกผู้ทรงอิทธิพล ในระหว่างนั้นพระเจ้าเหี้ยนได้ทรงทราบว่าพระองค์มีพระอนุชาฝาแฝดคือเล่าผิง จึงทรงมีรับสั่งเรียกเล่าผิงเข้าวังเพื่อช่วยเหลือพระองค์กอบกู้ราชวงศ์ฮั่นไม่ให้ล่มสลาย ตลอดหลายปีมานี้ เล่าผิงเติบโดขึ้นพร้อมกับสุมาอี้ และไม่เคยทราบเรื่องชาติกำเนิดที่แท้จริงของตนมาก่อน
นักแสดง.
<templatestyles src="Div col/styles.css"/>
การผลิต.
ละครถ่ายทำที่ Hengdian World Studios และ Xiangshan Film City ระหว่างวันที่ 7 มีนาคม ถึงวันที่ 28 มิถุนายน พ.ศ. 2560
อภินิหารกระบี่สามภพ

อภินิหารกระบี่สามภพ (อักษรจีน:莽荒纪 ,) เป็นละครโทรทัศน์ที่สร้างขึ้นในปี 2016 นำแสดงโดย หลิว ข่ายเวย, หวัง โอว, หลิว เจินเฟิง, จาง จวิ่นหนิง, หลี่ เวย, ฝง จุ่นชี ออกอากาศทางช่อง iQiyi , Tencent video , Anhui TV ในประเทศจีน และออกอากาศทางช่องเวิร์คพอยท์ ใน ประเทศไทย เริ่มออกอากาศตอนแรกในวันที่ 8 มิถุนายนนี้
ยูฟ่าเนชันส์ลีก 2019 รอบชิงชนะเลิศ

ยูฟ่าเนชันส์ลีก 2019 รอบชิงชนะเลิศ เป็นการแข่งขันฟุตบอลเพื่อตัดสินหาทีมชนะเลิศจากรอบสุดท้ายของการแข่งขันยูฟ่าเนชันส์ลีก ฤดูกาล 2018–19 โดยเป็นรอบชิงชนะเลิศครั้งแรกของการแข่งขันฟุตบอลระดับนานาชาติที่เกี่ยวข้องกับทีมชาติของสมาคมในยูฟ่า การแข่งขันมีขึ้นในวันที่ 9 มิถุนายน ค.ศ. 2019 ที่อิชตาดียูดูดราเกาในโปร์ตู และเป็นการพบกันระหว่างเจ้าภาพโปรตุเกสกับเนเธอร์แลนด์
สถานที่.
รอบชิงชนะเลิศจัดขึ้นที่อิชตาดียูดูดราเกาในโปร์ตู ซึ่งเป็นเมืองใหญ่อันดับสองของประเทศโปรตุเกส
เป็นสนามเหย้าของสโมสรฟุตบอลโปร์ตู
การแข่งขัน.
รายละเอียด.
<section begin=รอบชิงชนะเลิศ /><section end=รอบชิงชนะเลิศ />
<section begin=ผู้เล่น />
</includeonly><section end=ผู้เล่น />
กฎการแข่งขัน